Gula jawa
Gula Jawa diarani uga gula klapa, gula krambil, gula abang, gula arèn, atawa gula melaka ing Malaysia, iku gula sing digawé saka nira, legèn utawa tlutuh sing tumétès saka manggar klapa. Gula jawa wernané coklat lan wanguné manut karo cithakané. Yèn dicithak nganggo bathok klapa wanguné dadi kaya bal disigar, nanging yèn dicithak nganggo pring wanguné bunder kaya silinder .

Piguna 
Rasané kang legi tur gurih nggawé gula iki asring kanggo bahan gawé masakan lan jamu.

Kejaba iku, Gula iki duwé khasiat kang apik kanggo awak, kaya ta :
 Ngemot mineral
 Ngemot gula (sukrosa) kang ana ing gula abang luwih sithik tinimbang gula biyasa.
 Ngemot Thiamine, Riboflavin, Nicotinic Acid, Ascorbic Acid, protéin lan vitamin C.
 Apik kanggo terapi asma, kurang getih utawa anémia, lépra/kusta, lan apik kanggo bocah cilik
 Bisa kanggo ngurangi watuk karo mriyang.
 Apik kanggo wong kang kena typhus.
 Bisa kanggo nyingsetaké awak
 Ngurangi panasing pankréas
 Nguataké jantung
 Nguataké untu
 Khasiaté ora kalah kaya madu.
Lan èfèk apik liyané kanggo awak

Delengna uga 
 Cara gawé gula jawa

Cathetan suku 

Gula
Panganan